**Mi-e frig cu tine**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Degeaba mă-nvelesc în sentimente

Ce-s calde şi mă plouă cu torente

De gânduri bune şi vise frumoase...

Eşti gheaţa ce pătrunde pân' la oase!

Fereastra ce-ai deschis-o către mine

Lasă s-ajungă grabnic de la tine

Frigul cel aspru care mă îngheaţă

Şi-ncremeneşte răsuflarea-n faţă!

Simt cum încetul cu încetul

Se ofileşte jalnic şi buchetul

De flori de versuri strânse-n poezie...

Mi-e frig cu tine, oare mai sunt vie?

În loc de ochi am două găuri negre

Şi mă îndrept pe drumuri ce-s tenebre

Căci frigul cel năprasnic l-ai trimis

Ca să îngheţe tot ce era-ncins!

Cu nepăsare, vicii şi pustiu

Ai omorât ce-a fost odată viu.

Eşti întuneric, frig şi n-ai voinţă,

Eşti cel ce mi-a adus doar suferinţă!